ພວກກະບົດ ຢຶດໂຮງກັ່ນນໍ້າມັນ ໃນພາກຕາເວັນຕົກ ຂອງລີເບຍ (ເບິ່ງວີດີໂອ)
ພວກກະບົດລີເບຍ ຢຶດໂຮງກັ່ນນໍ້າມັນ ແຫ່ງສຸດທ້າຍ ຂອງລັດຖະບານ ໃນພາກຕາເວັນຕົກ ຂອງປະເທດ.
ພວກກະບົດລີເບຍກ່າວວ່າ ຕົນຢຶດໄດ້ໂຮງກັ່ນນໍ້າມັນທີ່ຍັງແລ່ນໄດ້ບ່ອນສຸດທ້າຍຂອງລັດຖະ ບານທີ່ຫົວເມືອງແຫ່ງນຶ່ງທາງກໍ້າຕາເວັນຕົກຂອງນະຄອນຫຼວງຕຣີໂປລີຂະນະທີ່ພວກຕົນສືບ ຕໍ່ການບຸກໂຈມຕີໄປຍັງນະຄອນຫຼວງເພື່ອບັງຄັບໃຫ້ຜູ້ນຳຂອງລີເບຍທ່ານ Moammar Ga- dhafi ສະລະອຳນາດນັ້ນ ພວກກະບົດກ່າວໃນວັນພະຫັດມື້ນີ້ວ່າ ຕົນໄດ້ເຂົ້າຄວບຄຸມໂຮງກັ່ນນໍ້າມັນໃນ Zawiya ຊຶ່ງ ຕັ້ງປະມານ 50 ຫຼັກກິໂລແມັດຫ່າງຈາກນະຄອນຫຼວງຕຣີໂປລີໄປທາງກໍ້າຕາເວັນຕົກ ນຶ່ງມື້ ຫຼັງຈາກບັນດາຜູ້ບັນຊາການຂອງພວກກະບົດເວົ້າວ່າເຂົາເຈົ້າໄດ້ອັດທໍ່ສົ່ງເຊື້ອໄຟທັງເຂົ້າແລະ ອອກຈາກສະຖານທີ່ດັ່ງກ່າວ ປະຊາຊົນທີ່ພາກັນຫຼົບໜີຈາກເມືອງ Zawiya ກ່າວໃນມື້ວັນພຸດວານນີ້ວ່າ ກຳລັງຂອງພວກ ຕໍ່ຕ້ານລັດຖະບານ ໄດ້ເຂົ້າຄວບຄຸມສ່ວນໃຫຍ່ຂອງເມືອງດັ່ງກ່າວ ບ່ອນທີ່ໃນບັດນີ້ມີທຸງຊາດ ສີແດງ ດຳ ແລະຂຽວຂອງພວກເຂົາເຈົ້າປິວສະບັດຢູ່ນັ້ນ ກຳລັງນິຍົມ Gadhafi ໄດ້ຍິງຖະ ຫຼົ່ມເມືອງດັ່ງກ່າວຕື່ມອີກໃນມື້ວັນພຸດວານນີ້ ຂະນະທີ່ພວກມືປືນຈຳນວນນຶ່ງ ທີ່ຍັງຫຼົບລີ້ຢູ່ທີ່ ໂຮງກັ່ນນໍ້າມັນ ດັກຍິງພວກນັກລົບຂອງກຸ່ມກະບົດ